Steinar Stjernø

Steinar Stjernø (født 10. januar 1945 i Oslo) er professor emeritus i sosialt arbeid og sosialpolitikk ved Oslomet. Han ble magister i offentlig administrasjon og organisasjonskunnskap, Universitetet i Bergen (1971), med avhandlingen magisteravhandlingen «Rasjonalisering av universitetet. Universitetspolitikken 1950 - 1970». Stjernø har hatt flere stillinger innenfor forskning og undervisning, og var rektor ved Høgskolen i Oslo i perioden 1994–2000. Han var rektor ved Norges kommunal- og sosialhøgskole 1987-1991. Han var også leder for det såkalte Stjernø-utvalget som i 2008 presenterte NOU 2008:3 «Sett under ett». Utvalget argumenterte for sterkere samarbeid eller sammenslåing mellom utdanningsinstitusjonene, og at profesjonsutdanningen må styrkes.

Hans faglige interesser omfatter komparativ velferdspolitikk, fattigdom, politisk ideologi og politisk idéhistorie. Han har skrevet bøkene Work, oil and welfare (2008) og Solidarity in Europe. The history of an idea (2005).

Han var nestleder i Sosialistisk Venstreparti fra 1975 til 1977.

Referanser

Eksterne lenker  

Norske professorer
Professorer ved Oslomet – storbyuniversitetet
Sosialistisk Venstrepartis ledelse
Norske skoleledere
Rektorer ved skoler i Norge
Fødsler i 1945